Autoritetet shqiptare marrin masa për përmirësimin e shërbimeve në pikëkalimet kufitare
Këto masa merren në prag të liberalizmit të vizave me Bashkimin Europian
Në prag të liberalizmit të vizave me Bashkimin Europian autoritetet shqiptare po ndërmarrin masa për të përmirësuar shërbimet në pikat e kalimit kufitar. Në Pikën e Kakavijës në Jug të Shqipërisë, në kufi me Greqinë, përmirësimet lidhen jo vetëm me shërbimin doganor dhe atë policor, por edhe me mjedisin në përgjithë si të këtij vendkalimi. Sekretari i Përgjithshëm i Prefekturës së Gjirokastrës, Pandeli Toli thotë për Zërin e Amerikës, se është bashkërenduar puna si me autoritetet kufitare, edhe me një itë e qeverisjes vendore për të pasur një imazh sa më të mirë të pikës kufitare. Zoti Toli thotë më tej, se grupet e ekspertëve të Bashkimti Europian që kanë monitoruar standartet kufitare shqiptare i kanë vleresuar për mirësimet e këtyre treguesve. Sekretari i Prefekturës së Gjirokastrës thotë më tej se ky organ synon këtë vit të nxisë programe që i shë rbejnë shtrirjes së sezonit turistik edhe gjatë dimrit. Duke vlerësuar shtimin e lidhjeve me Greqinë dhe së fundi edhe lëvizjen e pritshme të irë, zoti Toli thotë se në të dy anë t e kufirit pritet të rritet ndjeshëm fluksi i lëvizjes dhe veçanërisht ai turistik. Vitet shkuara në disa prej qyteteve në Jug të Shqipërisë, si në Sarandë dhe në Gjirokastër ky fluks turistik mbyllej me përfundimin e sezonit veror. Por dy vitet e e fundit po tregojnë një numër të lartë vizitorësh, sidomos nga Greqia në Shqipëri edhe gjatë vjeshtës dhe dimrit. Për këtë, thotë Sekretari i Përgjithshëm i Prefekturës së Gjirokastrës, synohet të nxiten programe që sigurojnë mbarëvajtjen sa më të mirë të këtij fluksi. Zoti Toli thotë më tej, se klima e mirë e marrëdhënieve shqiptaro - greke dhe marrëdhëniet e fqinjësisë së mirë, pritet të ndikojnë pozitivisht edhe në të ardhmen në rritjen e këtyre shkëmbimeve.